दैनिक जागरण की लीड है, “अयोध्या में राम मंदिर निर्माण के लिए जारी होगा धर्मादेश”। उपशीर्षक है, “साधु-संतों के सम्मेलन में उठी सोमनाथ के तर्ज पर कानून लाने की मांग”। इसके साथ, “तालकटोरा स्टेडियम में आयोजित संभी पंथ एवं संप्रदायों के संतों द्वारा राष्ट्रीय एकता के लिए सामूहिक उद्घोष धर्मादेश में शामिल साधु-संत” कैप्शन के साथ एक फोटो भी है। अखिल भारतीय संत समिति के अध्यक्ष का एक कोट भी है, “राम मंदिर मुद्दे को अब अनंतकाल तक न्यायालय के भरोसे नहीं छोड़ा जा सकता है”। आज जन-जन की एक ही आकांक्षा है कि जन्मभूमि पर भव्य मंदिर का जल्द से जल्द निर्माण हो। नीलू रंजन की इस खबर का पहला पैरा इस प्रकार है, “अध्यादेश जारी कर राम मंदिर बनाने का रास्ता साफ करने की संघ परिवार की मांग के समर्थन में देश के साधु-संत धर्मादेश जारी करेंगे। शनिवार को तालकटोरा स्टेडियम में शुरू हुए तीन हजार साधु-संतों के सम्मेलन में रविवार को धर्मादेश जारी किया जाएगा।” मतलब “धर्मादेश” जारी होने ने से पहले ही लीड है।